**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 07.09.2022, ora 08.00 – 08.09.2022, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 08.09.2022, ora 07.00**

**RÂURI**

Debitele au fost în general în scădere, exceptând râurile mici din bazinele hidrografice Vișeu, Iza, Tur, Crasna, Barcău, Arieș, bazinele superioare ale Someșului și Crișurilor, unde au fost în creștere ușoară datorită precipitațiilor prognozate și râurile din bazinul hidrografic Bârlad, bazinele inferioare ale Argeșului și Ialomiței, cursul mijlociu şi inferior al Prutului şi afluenţii săi și râurile din Dobrogea, unde au fost relativ staționare.

Debitele se situează la valori în jurul și peste normalele lunare, exceptând râurile din bazinele Vișeu, Iza, Tur, Someș, Crasna, Barcău, Bega, Timiș, Caraș, Nera, Cerna, Vedea, Neajlov, cursul inferior al Ialomiței, afluenții Mureșului mijlociu și inferior şi râurile din Dobrogea, unde se situează la valori cuprinse între 30 – 80% din normalele lunare și mai mici (sub 30% din mediile multianuale lunare) pe cursul superior al Siretului, cursul inferior al Bistriței, pe râurile din bazinele Bârlad și Jijia.

În interval au fost emise două **ATENȚIONĂRI HIDROLOGICE** pentru fenomene imediate.

Nivelurile pe râuri la stațiile hidrometrice se situează sub **COTELE DE ATENȚIE**.

Debitele vor fi în general în scădere, exceptând râurile mici din bazinele hidrografice Vișeu, Iza, Tur, Someș, Crasna, Barcău, Crișuri, afluenții din bazinul mijlociu și inferior al Mureșului unde vor fi în creștere datorită precipitațiilor prognozate și râurile din bazinul hidrografic al Bârladului, bazinele inferioare ale Argeșului și Ialomiței,cursul mijlociu şi inferior al Prutului şi afluenţii săi și râurile din Dobrogea, unde vor fi relativ staționare.

Sunt posibile creșteri izolate de niveluri și debite în zonele de deal și munte, pe unele râuri mici din sud-estul, vestul, nord-vestul, nordul și centrul țării, datorită precipitațiilor prevăzute sub formă de aversă.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în țară (secțiunea Baziaș) în intervalul 07.09.2022 – 08.09.2022 a fost în scădere, având valoarea de 2350 m3/s, sub media multianuală a lunii septembrie (3800 m3/s).

În aval de Porţile de Fier debitele au fost în scădere pe sectorul Gruia – Oltenița, în creștere pe sectorul Călărași – Vadu Oii și relativ staționare pe sectorul Brăila – Tulcea.

Debitul la intrarea în țară (secțiunea Baziaș) va fi staționar (2350 m3/s).

În aval de Porțile de Fier debitele vor fi în scădere pe sectorul Gruia – Giurgiu și relativ staționare pe sectorul Oltenița – Tulcea.

**2.** **Situația meteorologică în intervalul 07.09.2022, ora 09.00 – 08.09.2022, ora 06.00**

**ÎN ŢARĂ**

Vremea a continuat să se încălzească în vestul și sudul țării, unde local a devenit mai caldă decât în mod normal, iar în rest valorile termice au fost apropiate de mediile specifice acestei date. Cerul a fost variabil și cu perioade de senin, dar a prezentat înnorări temporare în nord-vestul, centrul și parțial în estul teritoriului. A plouat și sub formă de aversă local în Transilvania, pe arii restrânse la munte și în Moldova și izolat în Maramureș, nordul Crișanei și al Munteniei, iar izolat cantitățile de apă au depășit 15...20 l/mp (până la 27 l/mp la postul hidro Varsolt - jud. Sălaj). În nord-vest și în zona Munților Apuseni ploile au fost însoțite și de descărcări electrice. Vântul a suflat slab și moderat. Temperaturile maxime s-au încadrat între 18 grade la Târnăveni și Piatra Neamț și 30 de grade la Sânnicolau Mare, Jimbolia, Bechet şi Zimnicea, iar la ora 06 temperatura aerului avea valori cuprinse între 8 grade la Vaslui, Negrești și Joseni și 21 de grade la Șiria, Dumbrăvița de Codru, Moldova Nouă și Sfântu Gheorghe-Deltă.

**LA BUCUREŞTI**

Vremea a fost predominant frumoasă și normală termic pentru această dată. Cerul a fost variabil, mai mult senin la începutul zilei și în cursul nopții, iar vântul a suflat slab până la moderat. Temperatura maximă a fost de 27 de grade la Afumați şi Băneasa și 28 de grade la Filaret, iar la ora 06 se înregistrau 12 grade la stația meteo Băneasa și 14 grade la Afumaţi şi Filaret.

**3. Prognoza meteorologică în intervalul 08.09.2022, ora 09.00–09.09.2022, ora 09.00**

**ÎN ŢARĂ**

Vremea va continua să se încălzească, devenind caldă pentru această dată în cea mai mare parte a țării. Cerul va fi variabil, cu înnorări temporar accentuate și averse, ziua pe arii restrânse mai ales în zona de munte, în special a Carpaților Orientali, iar noaptea în extindere în vest, nord-vest și parțial în centru și nord, unde unde vor fi în general moderate cantitativ (pe alocuri peste 15...25 l/mp), însoțite și de descărcări electrice. Vântul va sufla slab și moderat, cu unele intensificări în zona montană înaltă, în sud-estul teritoriului, dar și asociate ploilor. Temperaturile maxime se vor încadra între 23 și 32 de grade, iar cele minime se vor situa în general între 10 şi 18 grade. Dimineața și noaptea, îndeosebi în depresiunile intramontane, izolat se va semnala ceață.

**LA BUCUREŞTI**

Vremea va fi frumoasă și caldă. Cerul va fi variabil, iar vântul va sufla slab până la moderat. Temperatura maximă se va situa în jurul valorii de 30 de grade, iar cea minimă va fi de 13...16 grade.

1. ***CALITATEA APELOR***

***Administrația Națională Apele Române*** revine cu informații suplimentare referitor la fenomenul de mortalitate piscicolă (predominant puiet, specii ştiucă şi somn) observat în data de 03.09.22, în jurul orei 11.00, pe Balta Slatina-Milcov (Căcâna1)-administrator SC Eden Garden Resort SRL și Balta Milcov 2 (Căcâna 2)-deținător SGA Olt, pe malul stâng al râului Olt, în exteriorul lacului de acumulare Slatina, la cca 650 m de barajul Slatina - județul Olt, menționând următoarele:

* în urma deplasării în teren a reprezentanților SGA Olt s-a constatat fenomenul de înflorire algală.
* sub aspect vizual, nu s-au observat modificări vizuale și olfactive ale apei și niciun fel de urme de poluare accidentală a apei;
* conform analizelor efectuate de căte LCL Olt s-a observat o scădere considerabilă a valorii oxigenului dizolvat, restul indicatorilor de calitate a apei încadrandu-se în limitele admise coform Ordinului nr 161/16.02.2016, pentru aprobarea Normativului privind clasificarea calității apelor de suprafață în vederea stabilirii stării ecologice a corpurilor de apă, iar calitatea apei se încadrează în limitele de susținere a vieții piscicole.

Având în vedere cele mai-sus menționate, putem concluziona că înflorirea algală este cauzată în mare parte de îmbogățirea excesivă cu materie organică și substanțe nutritive și implicit a determinat scăderea concentrației de oxigen în masa apei. Se precizează că acest fenomen s-a accentuat pe perioada estivală și din cauza temperaturilor crescute.

În concluzie, se infirmă producerea unei poluări accidentale pe cele două bălți.

1. ***ALIMENTĂRI CU APĂ***

***Administratia Bazinala de Apă* Dobrogea-Litoral**

In data de 05.09.2022 fl.Dunarea in Sectiunea Cernavoda s-a inregistrat un debit de453 mc/s, respectiv un nivel de *-113 cm.* In acest sens se trece la incetarea aplicarii treptelor 1, 2 si 3 de restrictii la folosintele care se alimenteaza cu apa din Dunare, pe sectorul Chiciu – Cernavoda – Harsova fiind valabila in continuare faza de atentionare/avertizare pana la cresterea nivelului/debitului, astfel:

* + in scop potabil: S.C. R.A.J.A. S.A. Constanta – Sursa de apa potabila Cernavoda;
  + transport: C.N. A.C.N. Agigea cu alimentare apa din Dunare;
  + industrie: S.C. Sarme si Cabluri S.A. Harsova;
  + irigatii: Ag. N.I.F. Filiala Imbunatatiri Funciare Constanta; O.U.A.I. Ostrov-Babusa si O.U.A.I. Ostrov-Regie;
  + piscicultura: SC Aquarom Elite Distribution Buc.–Am. pisc. Oltina si SC Danubiu Elite Buc. –Am. pisc. Dunareni;

De asemenea, se trece la incetarea aplicarii fazei de atentionare/avertizare si a treptei 1 de restrictii pentru folosinta SNN CNE- Cernavoda.

***Administratia Bazinala de Apă* Prut Bârlad**

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele: S.C. CC & PES S.R.L., S.C. Noralex S.R.L., S.C. Piscicola S.R.L.; SC ACVACOM SRL și SC MIHPES SRL - corespunzator treptei a III-a de aplicare a restrictiilor; Universitatea Alexandru Ioan Cuza - Statiunea de cercetare dezvoltare Horpaz – piscicultura - corespunzator treptei I de aplicare a restrictiilor.
* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.
* **Judetul Galati:** Se sisteaza aplicarea restrictiilor in alimentarea cu apa, incepand cu data de 06/09/2022, pentru folosintele care se alimenteaza din fluviul Dunarea.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate în 06.09.2022 în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Valoarea-limită zilnică (50 µg/m3) pentru indicatorul particule in suspensie cu diametrul sub 10 microni (PM10) a fost depășită la stația DJ-3.

1. **În domeniul solului și vegetației**

***Agenția pentru Protecția Mediului Timiș*** informează despre producerea, în data de 28.08.2022, ora 16.45, unei poluări accidentale a solului cu 30 litri apă sărată, din cauza coroziunii conductei de transport sonda 635 Călacea-Parc 1 Călacea aparținând SC Expert Petroleum LLC. S-a izolat în cel mai scurt timp posibil tronsonul de colector avariat şi au început lucrările de remediere. Suprafaţa afectată în urma scurgerii (aproximativ 5 mp) a fost curăţată prin decopertare cu forţe proprii rezultând o cantitate de aproximativ 0,5 mc sol contaminat. Solul contaminat a fost transportat şi depozitat la Punctul de colectare deşeuri periculoase situat la Depozit Satchinez urmând ca, de acolo, să fie preluat de către contractorul SC Stilo Evora SRL în vederea tratării şi eliminării prin depozitare. S-a prelevat probă de sol dupa curăţarea zonei afectate, în vederea efectuării analizelor chimice la indicatorii TPH şi cloruri. Suprafaţa afectată în urma reparaţiei colectorului este de 10 mp. Colectorul a fost remediat cu forţe proprii prin montare şarnieră, în data de 30.08.2022, ora 15:30. Societatea deţine Autorizație de mediu nr. 11468/08.08.2013, revizuită la 01.09.2020, pentru Sector 2 Calacea.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

Direcția Comunicare